ΔΕΛΤΙΟ ΤΥΠΟΥ

**Ολοκλήρωση της δράσης *“Πορτοκαλί κάδος? Θα του βάλουμε το λάδι”***

**που διοργάνωσε η Διεύθυνση Δευτεροβάθμιας Εκπαίδευσης Λάρισας στο πλαίσιο της Ευρωπαϊκής Εβδομάδας Μείωσης Αποβλήτων-EWWR 2024**

Η Διεύθυνση Δευτεροβάθμιας Εκπαίδευσης Λάρισας ανταποκρινόμενη στο κάλεσμα του Ελληνικού Οργανισμού Ανακύκλωσης (ΕΟΑΝ) συμμετείχε στη μεγαλύτερη Ευρωπαϊκή καμπάνια για την πρόληψη δημιουργίας αποβλήτων **Ευρωπαϊκή Εβδομάδα Μείωσης Αποβλήτων-EWWR 2024** ως διοργανωτής δράσεων που υλοποιήθηκαν μέσω της ευρωπαϊκής πλατφόρμας www.ewwr.eu.

Μ**ε στόχο την ευαισθητοποίηση και την εκπαίδευση των μαθητών στην πρόληψη δημιουργίας αποβλήτων και τη μείωση της σπατάλης τροφίμων, για ένα κόσμο με λιγότερα απόβλητα, η ΔΔΕ Λάρισας σε συνεργασία με τη Διεύθυνση Καθαριότητας και Ανακύκλωσης του Δήμου Λαρισαίων, και 9 σχολικές μονάδες,** με αφορμή την τοποθέτηση στη Λάρισα των πορτοκαλί κάδων για την ανακύκλωση τηγανελαίων, διοργάνωσε και υλοποίησε δράση κατά τη διάρκεια της Ευρωπαϊκής Εβδομάδας **16 - 24 Νοεμβρίου 2024** με τον τίτλο:

**“Πορτοκαλί κάδος? Θα του βάλουμε το λάδι”**

**Πορτοκαλί κάδοι ανακύκλωσης τηγανελαίων.**

Με το νέο δίκτυο των πορτοκαλί κάδων ο Δήμος Λαρισαίων έχει προσθέσει ένα ακόμη ρεύμα αποβλήτων, δίνοντάς μας την ευκαιρία να συμβάλλουμε στην προστασία του περιβάλλοντος οδηγώντας προς εναλλακτική διαχείριση ένα υλικό που αποδεδειγμένα επιβαρύνει το οικιακό και δημοτικό αποχετευτικό σύστημα και στη συνέχεια τον υδροφόρο ορίζοντα.

Στο πλαίσιο της δράσης, τα σχολεία που συμμετείχαν, υλοποίησαν καμπάνιες ενημέρωσης και άλλες παράλληλες δράσεις κατά τη διάρκεια της Ευρωπαϊκής Εβδομάδας 16 - 24 Νοεμβρίου 2024 με στόχο να ενημερωθούν οι μαθητές/τριες και οι εκπαιδευτικοί, από τις οδηγίες της Διεύθυνσης Καθαριότητας και Ανακύκλωσης του Δήμου Λαρισαίων, για τη σωστή Ανακύκλωση των τηγανελαίων καθώς και για την θέση που βρίσκεται ο πορτοκαλί κάδος στη γειτονιά τους.

Ταυτόχρονα οργάνωσαν τη συλλογή τηγανελαίων στη σχολική μονάδα, σε πορτοκαλί κάδο που τοποθετήθηκε εντός του σχολείου από τη Διεύθυνση Καθαριότητας και Ανακύκλωσης του Δήμου Λαρισαίων. Η συλλογή ξεκίνησε από την Ευρωπαϊκή Εβδομάδα 16/11/2024 έως τη λήξη της σχολικής χρονιάς .

Τα σχολεία που συμμετείχαν στην **Ευρωπαϊκή Εβδομάδα Μείωσης Αποβλήτων-EWWR 2024 με τη δράση “Πορτοκαλί κάδος? Θα του βάλουμε το λάδι”** είναι:

1ο ΠΕΙΡΑΜΑΤΙΚΟ ΓΥΜΝΑΣΙΟ ΛΑΡΙΣΑΣ

4ο ΓΕΝΙΚΟ ΛΥΚΕΙΟ ΛΑΡΙΣΑΣ

4ο ΕΠΑΛ ΛΑΡΙΣΑΣ

10ο ΓΥΜΝΑΣΙΟ ΛΑΡΙΣΑΣ

11ο ΓΕΝΙΚΟ ΛΥΚΕΙΟ ΛΑΡΙΣΑΣ

12ο ΓΕΝΙΚΟ ΛΥΚΕΙΟ ΛΑΡΙΣΑΣ

9ο ΓΥΜΝΑΣΙΟ ΛΑΡΙΣΑΣ

ΕΝΕΕΓΥΛ ΛΑΡΙΣΑΣ

ΠΡΟΤΥΠΟ ΓΥΜΝΑΣΙΟ ΛΑΡΙΣΑΣ

Με τη λήξη της δράσης αποσύρθηκαν οι πορτοκαλί κάδοι από τα σχολεία και το τηγανέλαιο που συλλέχθηκε οδηγήθηκε προς αξιοποίηση (παραγωγή βιοκαυσίμου) από τη EASTWEST GREECE συνεργάτιδα εταιρεία του Δήμου Λαρισαίων στην ανακύκλωση τηγανελαίου.

Στο σημαντικό αποτύπωμα της δράσης περιλαμβάνονται:

* το περιβαλλοντικό όφελος που δημιουργήθηκε από την ανακύκλωση τηγανελαίων. Είναι γνωστό ότι η ανεξέλεγκτη απόρριψη ελαίων δημιουργεί σοβαρά προβλήματα, αφενός στις οικιακές και δημοτικές εγκαταστάσεις αποχέτευσης, αφετέρου στο οικοσύστημα. Για το λόγο αυτό ακόμη και η εκτροπή της παραμικρής ποσότητας θεωρείται σημαντική.
* το κοινωνικό όφελος, αφού ως ανταπόδοση για την ανακύκλωση των τηγανελαίων, το Κοινωνικό Παντοπωλείο παραλαμβάνει από τη συνεργάτιδα εταιρεία είδη πρώτης ανάγκης που αποδίδει στους ωφελούμενούς του ανάλογα με τις ανάγκες τους.
* το εκπαιδευτικό όφελος που δημιουργήθηκε για τους μαθητές και μαθήτριες από την ευαισθητοποίησή τους σχετικά με την πρόληψη δημιουργίας αποβλήτων και τη μείωση της σπατάλης τροφίμων, για ένα κόσμο με λιγότερα απόβλητα.